

**Marcali Kistérségi Többcélú Társulás**

* *8700 Marcali Rákóczi u. 11.*

  *85/501-001 / 85/501-055*

* *www.marcalikisterseg.hu*

Ügyszám: /2022.  **4.sz. előterjesztés**

**ELŐTERJESZTÉS**

**Marcali Kistérségi Többcélú Társulása Társulási Tanácsa**

**2022. október 27-i nyilvános ülésére**

**a Marcali Szociális és Egészségügyi Szolgáltató Központ szakmai programjáról**

**Tisztelt Társulási Tanács!**

A szociális igazgatásról és szociális ellátásokról szóló 1993. évi III. törvény (továbbiakban: Sztv.) 92/C. § (1) a) pontja értelmében, *a fenntartó gondoskodik az intézmény szervezeti és működési szabályzatának, szakmai programjának, szakosított ellátást nyújtó intézmény esetében házirendjének elkészítéséről.*

A *személyes gondoskodást nyújtó szociális intézmények szakmai feladatairól és működésük feltételeiről* szóló *1/2000 (I.7.) SzCsM rendelet (a továbbiakban: Rendelet)* pedig meghatározza a szociális intézmény szakmai programjának tartalmi elemeit, valamint azt, hogy a szakmai programot az eleminek változása esetén módosítani kell.

Az intézmény szakmai programjának, szmsz-nek valamint az intézményegységek házirendjének, és megállapodás mintáinak módosítását jogszabályi változások -elsősorban adatkezelési előírások- valamint az energia áremeléssel hatásait ellensúlyozó nyitvatartási idő változtatások tették szükségessé.

Mindezek alapján javaslom, hogy a Tisztelt Tanács, mint fenntartó a Marcali Szociális és Egészségügyi Szolgáltató Központ szakmai programját és annak mellékleteit tárgyalja és fogadja el a jelen előterjesztéshez mellékelt formában.

**Határozati javaslat**

A Marcali Kistérségi Többcélú Társulás Társulási Tanácsa az előterjesztést megtárgyalta és a Társulás által fenntartott Marcali Szociális és Egészségügyi Szolgáltató Központ szakmai programját és annak mellékleteit az előterjesztéshez mellékelt formában 2022. szeptermber 1-i hatálybelépéssel elfogadja.

Felelős: Hartal Katalin, SZESZK Igazgatója

a közlésért: dr Sütő László, a Tanács Elnöke

Határidő: azonnal

**Marcali, 2022. október 24.**

Dr. Sütő László s.k.

a Tanács Elnöke